काम पर रखवाया था युवक को, उसी ने मारपीट कर छीनी नकदी और मोबाइल
लुधियाना| मुंडियांखुर्द के रहने वाले शामसुंदर ने कुछ लोगों पर मारपीट कर 11 हजार रुपए की नकदी और मोबाइल छीनने का आरोप लगाया है। शामसुंदर को इलाज के लिए सिविल हॉस्पिटल भर्ती करवाया गया। चौकी मुंडियां पुलिस मामले की जांच कर रही है। जानकारी देते शामसुंदर ने बताया कि वह एक मिल में नौकरी करता है। तीन दिन पहले उसने एक लड़के को ठेके पर कपड़े प्रेस करने के काम पर रखवाया था। उसके काम का एक हजार रुपए बना तो मालिक ने उसे चेक दे दिया, लेकिन वह लड़का कैश मांग रहा था। इस पर उसने चेक खुद रख लिया और लड़के को बाद में कैश लेने के लिए कहा। शनिवार उसने लड़के को फोन कर रुपए ले जाने के लिए कहा। उस समय उसके पास खुले 900 रुपये थे। उसने कहा कि 100 रुपए बाद में देगा, लेकिन लड़के ने अपने कुछ साथियों को बुला लिया और मारपीट कर उसकी जेब में पड़ी नकदी और मोबाइल लेकर फरार हो गया।
hin_Deva hin_Deva